33. dodjela Oscara

**33. dodjela Oscara** je održana 17. aprila 1961. u dvorani Santa Monica Civic Auditorium u Santa Monici. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1960. godine. Vodio ju je komičar Bob Hope.

Najveći pobjednik večeri bio je *[[The Apartment]]*, komedija Billyja Wildera koja je osvojila glavnu nagradu i još četiri Oscara, od ukupno 10 nominacija. To je postao posljednji crno-bijeli film koji je osvojio glavnu nagradu, i taj je status zadržao 33 godine, prije nego što je istu nagradu osvojila *[[Schindler's List (film)|Schindlerova lista]]*.

Najveći gubitnik večeri bio je *[[The Alamo (film, 1960)|The Alamo]]*, historijski ep u režiji i produkciji Johna Waynea, koji je imao 7 nominacija, a na kraju osvojio jedino nagradu za snimanje zvuka. Vjeruje se kako je The Alamo, koga većina kritičara smatra inferiornim mnogo poznatijim filmovima, veliki broj nominacija dobio isključivo zahvaljujući tome što je Wayne agresivno lobirao svoje kolege u glasačkom tijelu. Neposredno pred sam izbor, film je dobio negativan publicitet zahvaljujući nespretno sročenom oglasu u *[[Variety]]ju* koji je tvrdio da se filmska ekipa "žešće molila da njihov kolega Chill Wills osvoji nagradu, nego što su se branitelji Alama molili za spas tokom opsade"; oglas je proglašen oličenjem lošeg ukusa te postao predmetom izrugivanja, te se smatra kako je upravo zbog toga Wayneov film ostao nedovoljno nagrađen.

Ceremoniju je, međutim, zasjenio detalj koji je predstavljao neugodno iznenađenje za veliki dio publike. Kada je ugledni glumac Gary Cooper proglašen dobitnikom počasnog "Oscara", umjesto njega je nagradu došao preuzeti njegov prijatelj James Stewart. Špekulacije o razlozima je sljedeći dan prekinula vijest da je Cooperu dijagnosticiran rak i da je teško bolestan. Mjesec dana kasnije Cooper je umro.

Na 33. dodjeli je, pak, posljednji put dodijeljen Omladinski Oscar, a koga je osvojila britanska glumica Hayley Mills.

Prvi put se među nominiranim filmovima našlo ostvarenje jugoslavenske kinematografije - film *[[Deveti krug]]*, koji je, na kraju, u natjecanju za Oscar za najbolji film na stranom jeziku izgubio od Bergmanovog filma *[[Djevičanski izvor]]*.

## Nagrade

Pobjednici su navedeni prvi i označeni **podebljanim slovima**.

### Počasni Oscari
* Gary Cooper
* Stan Laurel

### Omladinski Oscar
* Hayley Mills

### Humanitarna nagrada Jean Hersholt
* Sol Lesser

### Najavljivači
* Steve Allen i Jayne Meadows (najbolja originalna pjesma)
* Polly Bergen i Richard Widmark (najbolji vizualni efekti)
* Yul Brynner (najbolja glumica)
* Kitty Carlisle i Moss Hart (scenarističke nagrade)
* Cyd Charisse i Tony Martin (nagrade za fotografiju)
* Betty Comden i Adolph Green (najbolja montaža)
* Wendell Corey i Susan Strasberg (nagrade za kratke filmove)
* Tony Curtis i Janet Leigh (nagrade za dokumentarne filmove)
* Bobby Darin i Sandra Dee (muzičke nagrade)
* Greer Garson (najbolji glumac)
* Hugh Griffith (najbolja sporedna glumica)
* Audrey Hepburn (najbolji film)
* Jim Hutton i Paula Prentiss (najbolje snimanje zvuka)
* Eric Johnston (najbolji film na stranom jeziku)
* Danny Kaye (počasni Oscar za Stana Laurela)
* Gina Lollobrigida (najbolji režiser)
* Tina Louise i Tony Randall (scenografske nagrade)
* Barbara Rush i Robert Stack (kostimografske nagrade)
* Eva Marie Saint (najbolji sporedni glumac)
* Shirley Temple (Omladinski Oscar)
* William Wyler (počasni Oscar za Garyja Coopera)

### Izvođači
* The Brothers Four ("The Green Leaves of Summer" iz *[[The Alamo (1960 film)|The Alamo]]*)
* Connie Francis ("Never on Sunday" iz *[[Never on Sunday]]*)
* The Hi-Lo's ("The Facts of Life" iz *[[The Facts of Life (film)|The Facts of Life]]*)
* Jane Morgan ("The Second Time Around" iz *[[High Time (film)|High Time]]*)
* Sarah Vaughan ("The Faraway Part of Town" iz *[[Pepe (film)|Pepe]]*)

### Višestruke nagrade i nominacije

Ovi su filmovi imali višestruke nominacije:

* *10 nominacija* *The Apartment*
* *7 nominacija:* *The Alamo*, *Pepe*, *Sons and Lovers*
* *6 nominacija:* *Spartacus*
* *5 nominacija:* *Elmer Gantry*, *The Facts of Life*, *Never on a Sunday*, *The Sundowners*
* *4 nominacije:* *Inherit The Wind*, *Psycho*, *Sunrise at Campobello*
* *3 nominacije:* *Exodus*
* *2 nominacije:* *Butterfield 8*, *Can-Can*, *Cimarron*, *The Virgin Spring*

Ovi su filmovi osvojili više nagrada.

* *5 pobjeda:* *The Apartment*
* *4 pobjede:* *Spartacus*
* *3 pobjede:* *Elmer Gantry*

## Vanjske veze
* The 33rd Annual Academy Awards at IMDB
* List of winners at Infoplease